ตลาดหุ้นเอเชียส่วนใหญ่ร่วงลงเช้านี้ หลังอังกฤษโหวต Brexit
ตลาดหุ้นเอเชียส่วนใหญ่ร่วงลงเช้านี้ หลังอังกฤษโหวต Brexit
27 มิ.ย. 2559

ผู้สื่อข่าวรายงานว่า ตลาดหุ้นเอเชียไม่รวมญี่ปุ่นปรับตัวลดลงในช่วงเช้าวันนี้ เนื่องจากนักลงทุนยังคงวิตกกังวลหลังจากที่สหราชอาณาจักรลงประชามติถอนตัวจากสหภาพยุโรป (Brexit) ส่วนตลาดหุ้นญี่ปุ่นทะยานขึ้นหลังจากเงินเยนอ่อนค่าลง
โดยดัชนี MSCI Asia Pacific ไม่รวมญี่ปุ่น ปรับตัวลง 0.3%  ดัชนี NIKKEI 225 ตลาดหุ้นญี่ปุ่นเปิดวันนี้ที่ 15,153.08 จุด เพิ่มขึ้น 201.06 จุด, ดัชนี SSE Composite ตลาดหุ้นจีนเปิดวันนี้ที่ 2,840.56 จุด ลดลง 13.73 จุด, ดัชนี HSI ตลาดหุ้นฮ่องกงเปิดวันนี้ที่ 19,982.66 จุด ลดลง 276.47 จุด, ดัชนี TAIEX ตลาดหุ้นไต้หวันเปิดวันนี้ที่ 8,406.29 จุด ลดลง 70.70 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,901.85 จุด ลดลง 23.39 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,722.16 จุด ลดลง 13.23 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,627.69 จุด ลดลง 6.36 จุด